钦定古今图书集成/历象汇编/岁功典/第027卷 > 女冠子〈元夕〉 前人
## 钦定古今图书集成/历象汇编/岁功典/第027卷 > 女冠子〈元夕〉 前人

蕙花香也，雪晴池馆如画，春风飞到，宝钗楼上，一片
笙箫，琉璃光射。而今灯漫挂，不是暗尘明月。那时元
夜，况年来、心懒意怯，羞与蛾儿争耍。　江城人悄初
更打，问繁华谁解，再向天公借。剔残红灺。但梦里隐
隐，钿车罗帊。吴笺银粉砑，待把旧家风景，写成闲话。
笑绿鬓邻女，绮窗犹唱，夕阳西下。